RESOLUCIÓN do 16 de abril de 2012 pola que se procede á publicación de requirimentos de emenda das solicitudes presentadas ao abeiro da Resolución do 1 de decembro de 2011, que estableceu as bases reguladoras e anunciou a convocatoria de subvencións, en réxime de concorrencia competitiva, a proxectos de enerxías renovables (Diario Oficial de Galicia número 236, do 13 de decembro).
Instituto Enerxético de Galicia — III. Outras disposicións — 24/04/2012

O órgano instrutor do procedemento administrativo previsto no artigo 10 da Resolución do 1 de decembro de 2011 (en diante bases) procedeu á análise da documentación das solicitudes referidas ás seguintes actuacións:
– Biomasa (código de procedemento IN421D).
– Biogás/gasificación (código de procedemento IN421E).
Unha vez revisadas na súa totalidade, identificáronse todas aquelas solicitudes que non reúnen algún dos requisitos exixidos nesta convocatoria, polo que deben ser obxecto de emenda.
O artigo 11.2 das bases dispón que tales requirimentos de emenda serán notificados de acordo co establecido na Lei 30/1992; porén, de conformidade co establecido no artigo 59.6 b) da devandita lei, poderase substituír a notificación individual pola publicación no DOG e a través do taboleiro electrónico habilitado para estes efectos na páxina web do Inega (www.inega.es), onde se establecerá o contido pormenorizado do requirimento que se fai. Poderase facer indicación expresa de que os seguintes actos administrativos do procedemento serán notificados a través do citado taboleiro.
En virtude do anterior,
Primeiro. Ordenar a publicación no
Diario Oficial de Galicia
daquelas solicitudes suxeitas á emenda de documentación, segundo a relación por liñas de axuda que figuran no anexo.
Segundo. Requirir as persoas solicitantes incluídas no dito anexo para que, no prazo de dez (10) días hábiles contados desde o seguinte ao da publicación desta resolución no DOG, emenden a falta ou acheguen os documentos preceptivos conforme se lles indique no taboleiro electrónico. De non o facer, teranse por desistidos na súa petición de subvención e procederase ao arquivo do expediente, logo da correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Terceiro. Remitir ao taboleiro electrónico as persoas interesadas para obter a información particularizada dos motivos do requirimento. Para acceder ao seu contido establécense dúas posibilidades:
1.ª Acceso pola páxina web do Instituto Enerxético de Galicia www.inega.es na parte dereita da portada, na opción taboleiro electrónico, onde, unha vez que acceda, deberá teclear o código electrónico alfanumérico que aparece na esquina inferior esquerda da solicitude.
2.ª Acceso a través do correo electrónico remitido a cada solicitante, sen necesidade de teclear o código electrónico alfanumérico, pois enlaza directamente co taboleiro de modo que o usuario xa ten á vista os documentos que figuran no arquivo.
Cuarto. En caso de dúbida, dificultades técnicas ou necesidade de máis información durante o período de emenda, poderanse dirixir a esta entidade pública a través dos teléfonos 981 54 15 31/981 54 15 30/981 54 15 24, do número de fax 981 54 15 15 ou do enderezo de correo electrónico info@inega.es
Santiago de Compostela, 16 de abril de 2012.
IN421D - Biomasa
IN421E - Biogás/Gasificación